Universis presentes litteras inspecturis, nos Officialis Eduensis et Hugo de Corrabuef terrarius Eduensis notum facimus quod in nostra presentia propter hoc constituta Guillemerta quondam filia Bernardi Rechayn defuncti, sciens, prudens, etc., vendit, tradit, etc., Huguoneto de Suyleio clerico, scriptori, et suis medietatem ochie sue sitte apud sanctam Anastasiam, inter domum Renaudi Malvoysin ex una parte et viam que est juxta domum sancte Anastasie ex altera, pro quinquaginta solidis Vien. dicte Guillemerte a dicto Huguoneto persolutis in pecunia legittime numerata, prout recognoscit coram nobis, salvis sex denariis censualibus monete communis persolvandis in festo beati Simphoriani decano et capitulo Eduensi, et salva quarta parte unius libre cere in crastino beati Lazari capellano seu curato beati Iohannis de Crota persolvenda, et salva una mina avene ad mensuram refectorii et medietate unius galline in festo beati Martini hiemalis decano et capitulo seu terrario Eduensi persolvendis, devestiens se siquidem dicta Guillemerta de dicta medietate ochie supradicte et dictum Hugonem corporaliter investivit de eadem, promittens, etc. Datum Edue anno Domini Mº CCº LXº nono, mense Decembri.